open-index/open-wikipedia-markdown huggingface dataset:
Taken for Granted

**Taken for Granted** (בעברית: **נלקחת כמובן מאליו**) הוא סינגל שהוקלט על ידי הזמרת-יוצרת האוסטרלית סיה, מתוך אלבום האולפן השני שלה, Healing Is Difficult. השיר יצא לאור ב-19 במאי 2000, כסינגל הראשון והפותח מתוך האלבום על ידי חברת התקליטים לונג לוסט ברדר.

השיר הגיע למקום הראשון במצעד שירי ה-R&B.

## רקע וכתיבה
השיר נכתב על ידי סיה והופק על ידי נייג'ל קורסבי, שהיה שותף לכתיבת השיר "Blow It All Away", שנכלל באלבום Healing Is Difficult, גם כן. גרסת ה-12" של הסינגל, שהופצה על גבי תקליטור כללה בתוכה את גרסת הרדיו שלו ושתי גרסאות נוספות.

בשונה משאר העולם, השיר יצא כסינגל בבריטניה ב-22 במאי 2000.

## הצלחה
הצלחתו של השיר התבטאה בעיקר במצעדים של חברת המצעדים הרשמית. במצעד הסינגלים הבריטי הצליח השיר להגיע למקום העשירי, תוך שבמצעד שירי האינדי הצליח להגיע למקום השלישי. במצעד שירי ה-R&B של המדינה, הצליח לכבוש את פסגת המצעד והיה לאחד מהשירים המצליחים ביותר בו באותה השנה.

בשנת 2002, שנתיים מצאתו המקורית דורג השיר במקום ה-100 במצעד המוזיקה האוסטרלי.

## מיקומי שיא

## קישורים חיצוניים

## הערות שוליים

קטגוריה:שירי 2000
קטגוריה:סינגלי בכורה מ-2000
קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירי טריפ הופ
Qué Mal Te Fue

"**Qué Mal Te Fue**" (בעברית: "**כמה רע זה היה בשבילך**") הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, *[[Nattividad]]*. הרמיקס של השיר יצא לאור ב-9 באוקטובר 2020, על ידי חברות התקליטים סוני מיוזיק לטין ופינה רקורדס, כסינגל המוביל מתוך האלבום.

השיר הגיע למקום ה-23 במצעד השירים הלטיניים והתשיעי במצעד האיירפליי הלטיני.

## רקע וכתיבה
השיר נכתב על ידי סי פי פולנקו, נאטי נטשה, דימלו פלו, דדי יאנקי, ג'סטין קווילס ורפאל פינה והופק על ידי דימלו פלו גם כן. בשיר מדברת נטשה על מערכת יחסים הרוסה, בה היו מקרים רבים של עזיבה ופרידה. כמו כן, היא מדברת על כך שהיו פעמים בהן הגבר שהיה עמה איתה חזר כי הבין מה הפסיד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## וידאו קליפ
הווידאו קליפ הרשמי של השיר פורסם ביוטיוב ב-1 ביוני 2020. הקליפ של השיר צולם בצורה אנכית, כך שניתן לראות כי הוא צולם מטלפון סלולרי. לאורכו של הקליפ, ניתן לראות את נטשה כשהיא רוקדת לצלילי השיר, תוך שהיא לובשת בגד ים ורוקדת בשלל מקומות שונים.

נכון לספטמבר 2021, מונה הצפיות של הקליפ עומד על למעלה מ-125 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על פרידה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
Cuando Hay Amor

**Cuando Hay Amor** (באנגלית: **When There Is Love**, ובעברית: **כשיש אהבה**) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו הארבעה עשר שלה, Brazil305. השיר יצא לאור ב-12 ביוני 2020, כסינגל הראשון והפותח מתוך האלבום.

השיר הגיע למקום הראשון במצעד השירים הטרופיים הדיגיטליים.

## רקע
במקור, היה צריך השיר לצאת בסתיו 2019, אך מסיבות לא ידועות צאתו נדחתה לקיץ 2020. השיר היה לשיר הסולו הראשון שהוציאה אסטפן מזה 7 שנים והוא מתפקד כסינגל הראשון והפותח מתוך אלבום האולפן הארבעה עשר שלה שיצא לאור באוגוסט 2020.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-300 אלף השמעות.

## וידאו קליפ
באותו תאריך בו יצא השיר כסינגל, הועלה הווידאו קליפ הרשמי שלו ליוטיוב. בקליפ ניתן לראות את אסטפן רוקדת סמבה דה רודה, ביחד עם קבוצת נשים ברזילאיות מכל הגילאים. הקליפ צולם בסלבדור שבברזיל ובו ניתן לראות את כל הקבוצה רוקדת ליד אגם שנמצא שם.

נכון ליולי 2020, מונה הצפיות של הקליפ עומד על למעלה מ-2 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי גלוריה אסטפן
קטגוריה:שירים בספרדית
The Very Best of Gloria Estefan

**The Very Best of Gloria Estefan** (בעברית: **הטוב ביותר של גלוריה אסטפן**) הוא אלבום האוסף השישי של הזמרת גלוריה אסטפן אשר יצא ב-26 בספטמבר 2006 על ידי אפיק רקורדס. בדומה לאלבומי האוסף הקודמים של אסטפן האלבום מכיל אוסף של שירים בולטים לאורך הקריירה שלה אך בשונה מהאלבומים הקודמים האלבום מכיל אוסף של שירים באנגלית.

רצועת הבונוס באלבום היא שיר שיצא בקרדיט של הלהקה של אסטפן מיאמי סאונד משין ושמו הוא "Doctor Pressure".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי גלוריה אסטפן
קטגוריה:אלבומי אוסף באנגלית
קטגוריה:אלבומים שהופקו על ידי אמיליו אסטפן
זכויות האדם במקדוניה הצפונית

מקדוניה הצפונית חתומה על האמנה האירופית לזכויות אדם ואמנה בדבר מעמדם של פליטים ועל האמנה נגד עינויים. חוקת מקדוניה הצפונית מבטיחה זכויות אדם בסיסיות לכלל האזרחים.

עם זאת, ישנן בעיות עם זכויות האדם במדינה. על פי נתוני ארגוני זכויות אדם, ב-2003 היו מספר חשדות שהתקיימו הוצאות להורג, איומים והפחדות ללא שיפוט נגד פעילי זכויות אדם ועיתונאים, שפעלו נגד המשטר וההאשמות בעינויים מצד המשטרה.

אף על פי שמ-2002 מותר לאלבנים ללמוד באלבנית, לפני סיום הלימודים באוניברסיטה הם נדרשים לעבור מבחן הבנת הנקרא ודיבור במקדונית.

## Human Rights Watch וועדת הלסינקי
על פי הארגון Human Rights Watch, אזרחים יוגוסלביים לשעבר רבים נותרו למעשה "חסרי מדינה" כתוצאה מחוק האזרחות שנוסח לאחר פרישת מקדוניה הצפונית מהרפובליקה הפדרלית הסוציאליסטית של יוגוסלביה.

הסכסוך בין האלבנים האתניים לממשלת מקדוניה הצפונית הביאה להפרות חמורות של זכויות האדם משני הצדדים.

על פי ועדת הלסינקי לזכויות האדם של מקדוניה הצפונית , דווח על הפרות זכויות האדם הבאות: 
* התעללות בחשודים על ידי המשטרה, במיוחד במהלך מעצר ראשוני ומעצר.
* הטרדה של המשטרה כלפי מיעוטים אתניים, ובמיוחד הצוענים.
* חסינות ושחיתות במשטרה.
* לחץ פוליטי על מערכת המשפט.
* אלימות חברתית ואפליה נגד נשים, ילדים ומיעוטים אתניים, ובעיקר הצוענים.
* סחר בנשים ובנערות לניצול מיני.
* התערבות ממשלתית בפעילות האיגוד.

## דירוגים בין-לאומיים
* מדד הדמוקרטיה, 2010: 73 מתוך 167 ("דמוקרטיה לקויה").
* מדד חופש העיתונות העולמי, 2008: 42 מתוך 173.
* מדד איכות חיים ברחבי העולם, 2005: 89 מתוך 111, בין איראן (88) לגואטמלה (90).

## דו"ח נציב תלונות הציבור
על פי הדו"ח השנתי של נציב תלונות הציבור לשנת 2005:

## ראו גם
* זכויות להט"ב במקדוניה הצפונית
* הסכם אוחריד (2001)

## הערות שוליים

קטגוריה:מקדוניה הצפונית: פוליטיקה
מקדוניה הצפונית
קטגוריה:מקדוניה הצפונית: חוק ומשפט
נערות הכבלים

**נערות הכבלים** (בספרדית: **Las chicas del cable**) היא סדרת טלוויזיה ספרדית ששודרה מאפריל 2017 עד יולי 2020 בשרתי נטפליקס. עלילתה מתרחשת בסוף שנות ה-20 של המאה ה-20 ומככבים בה אנה פרננדז, נדיה דה סנטיאגו, בלנקה סוארז ומגי סיוונטוס. העונה הראשונה, המורכבת משמונה פרקים, עלתה לראשונה בנטפליקס ברחבי העולם ב-28 באפריל 2017. העונה השנייה שודרה ב-25 בדצמבר 2017, העונה השלישית יצאה ב-7 בספטמבר 2018. העונה הרביעית שוחררה ב-9 באוגוסט 2019. המחצית הראשונה של העונה החמישית והאחרונה, שוחררה בנטפליקס ב-14 בפברואר 2020. המחצית השנייה של העונה החמישית והאחרונה שוחררה בנטפליקס ב-3 ביולי 2020. הסדרה מגוללת את התלאות שעברו נשים עובדות בספרד בשנות ה-20 ובמיוחד את המגבלות הקשות על זכויותיהן של נשים ספרדיות בחברה הנשלטת על ידי גברים.

## עלילה
בשנת 1928 חברת תקשורת מודרנית מתחילה לפעול במדריד. הסדרה מספרת כיצד חייהן של ארבע נשים צעירות משתנים לאחר שהן מתחילות לעבוד בחברה זו, שמציעה להן שכר הגון וקצת עצמאות. כל אחת מהארבעה נקשרת בדרכים שונות למשפחות, לבני זוגם או לזכרונותיהם, אך הן מפתחות חברויות קרובות בקרב הקבוצה בעבודתן כטלפניות.

## שחקנים ודמויות
* Blanca Suárez (בלנקה סוארז)— אלבה רומרו / לידיה אגילר
* Yon Gonzalez luna (יון גונזאלס) — פרנסיסקו גומס 
*Anna fernandez (אנה פרננדז)— קרלוטה רודריגז דה סניוסה
* Maggie Civantos (מגי סיוונטוס)— אנחלס וידאל
* Nadia De Santiago (נדיה דה סנטיאגו)— מריה אימקולדה "מרגה" סוארס
* Martiño Rivas (מרטינו ריבאס)— קרלוס סיפואנטס
* Anna Polvorosa (אנה פולבורוסה)— שרה מיאן
* Sergio Mur (סרחיו מור) — מריו וידאל
* Borja Luna (בורחה לונה) — מיגל פסקואל
* Nico Romero (ניקו רומרו) — פבלו
* Iria Del Rio (איריה דל ריו) — קרולינה
* Angela carmonta (אנחלה קרמונטה) — אליסה סיפואנטס

## קישורים חיצוניים

* 
* 

## הערות שוליים

קטגוריה:סדרות טלוויזיה ספרדיות
קטגוריה:סדרות דרמה היסטוריות
קטגוריה:נטפליקס: תוכניות וסדרות
קטגוריה:תוכניות טלוויזיה בשפה הספרדית
Brazil305

***Brazil305*** (בעברית: "**ברזיל-305**") הוא אלבום האולפן הארבעה עשר של הזמרת-יוצרת האמריקאית גלוריה אסטפן. האלבום יצא לאור ב-13 באוגוסט 2020 על ידי חברות התקליטים קרסנט מון וסוני מיוזיק לטין. הסינגל הראשון מתוך האלבום "Cuando Hay Amor", יצא כבר ביוני 2020 על מנת לעזור בקידום שלו.

גרסת הטארגט של האלבום הפכה לזמינה לרכישה מוקדמת כבר ביולי 2020.

## רקע והפקה
בשנת 2013, הוציאה אסטפן את האלבום המצליח The Standards. באלבום נכללו מבחר שירים הלוקחים מספר השירים האמריקאי הגדול. הוא היה מועמד לפרס גראמי בקטגוריית "אלבום הפופ הווקאלי העממי הטוב ביותר", במהלך טקס פרסי גראמי ה-56. בהמשך, חדלה מלהוציא סינגלים, עד שביוני 2020 הוציאה את "Cuando Hay Amor", שהפך לסינגל הראשון מתוך האלבום Brazil305. השיר זכה להצלחה וכבש את פסגת מצעד השירים הטרופיים הדיגיטליים.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי גלוריה אסטפן
קטגוריה:אלבומים באנגלית
קטגוריה:אלבומים בספרדית
קטגוריה:אלבומי חברת סוני מיוזיק לטין
Oye Mi Canto!: Los Grandes Exitos

**Oye Mi Canto!: Los Grandes Exitos** (בעברית: **תשמעו את השיר שלי!: ההצלחות הגדולות ביותר**) הוא אלבום הלהיטים החמישי של הזמרת גלוריה אסטפן, אשר יצא בספטמבר 2006 על ידי אפיק רקורדס. בדומה לאלבום האוסף הקודם אלבום זה מכיל אוסף של שירים בספרדית מכל מיני שנים בקריירה של אסטפן.

באירופה האלבום קיבל את השם Oye Mi Canto!: Los Grandes Éxitos. נכון ליולי 2007 האלבום מכר 27 אלף עותקים בארצות הברית.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי גלוריה אסטפן
קטגוריה:אלבומי אוסף בספרדית
קטגוריה:אלבומים שהופקו על ידי אמיליו אסטפן
קטגוריה:אלבומי חברת סוני מיוזיק אנטרטיינמנט
רשימת ממצאים מרכזיים בארכאולוגיה מקראית

במזרח התיכון נמצאו **ממצאים [[ארכאולוגיה|ארכאולוגיים]] רבים** הנוגעים למתואר בתנ"ך. שמותיהן של חלק מדמויות המוזכרות בו נמצאים בתעודות שונות, וממצאים שונים מזוהים כשייכים לאירועים המתוארים בתנ"ך. זיהוים של חלק מהממצאים התאים לתיאור המקראי, וזיהויים של אחרים עורר קשיים בניסיונות ההתאמה לטקסט, ואלו מהווים כר פורה למחלוקות בין חוקרים סביב תקפותם של תיאורי התנ"ך השונים.

ככל שהממצאים מאוחרים יותר, כך ניתן להצליבם, בדרך כלל, עם מקורות נוספים, ולקבל תמונה היסטורית שלמה יותר, וכך למשל, החל מתקופת בית שני ישנם נושאים רבים שמוסכמים על מרבית החוקרים, ואילו התקופה שקדמה להקמת בית המקדש הראשון היא תקופה שבדרך כלל קשה לחוקרים לגבש לגביה מסקנות מובהקות, ומרבית ההערכות במחקר מתבססות על ממצאים עקיפים והסקת מסקנות.

ברשימה להלן ייכללו הפריטים הארכאולוגיים הבולטים שיש בהם משמעות כלשהי בחקר המקרא ובהבנתו, החל מתקופת האבות ועד לתקופת שיבת ציון.

## רשימת הממצאים

## ראו גם
* ארכאולוגיה מקראית
* ארכאולוגיה של ארץ ישראל
* ארץ ישראל בעת העתיקה
* היסטוריה של ארץ ישראל
* היסטוריה של עם ישראל
* כרונולוגיה של המזרח הקרוב העתיק
* רשימת כתובות כנעניות וארמיות

## לקריאה נוספת
* מרדכי כוגן, **הנחל השוטף – תעודות מאשור ובבל בזיקה לתולדות ישראל בימי בית ראשון**, ספריית האנציקלופדיה המקראית, מוסד ביאליק, 2023 (מהדורה שנייה לספר "אסופת כתובות היסטוריות מאשור ובבל", ראו )

* Hallo, William W., and K. Lawson Younger Jr., eds. *The Context of Scripture*. 4 vols. Leiden: Brill, 1997-2016
* Pritchard, James B., ed. *Ancient Near Eastern Texts Relating to the Old Testament*. 3rd ed. Princeton: Princeton University Press, 1969


## קישורים חיצוניים
* אוסף קישורים בנושא ארכאולוגיה מקראית, באתר הבית של חגי בר־שלום
* ממצאים ארכאולוגיים בישראל באתר משרד החוץ 
*Israel: Archaeology באתר הספרייה היהודית המקוונת 

## הערות שוליים

קטגוריה:ארכאולוגיה של ארץ ישראל
קטגוריה:ארץ ישראל: היסטוריה
קטגוריה:ארכאולוגיה מקראית
קטגוריה:כתובות ארכאולוגיות בעלות זיקה למקרא
קטגוריה:רשימות
כתבן

**כתבן** (באנגלית: **WordPad**) הוא מעבד התמלילים הבסיסי שנכלל כמעט בכל הגרסאות של Microsoft Windows מ-Windows 95 ואילך. הכתבן, שהחליף את התמלילן ששווק עם Windows 1.0 – Windows 3.0, נחשב למתקדם יותר מפנקס הרשימות, ולפשוט יותר מ-Microsoft Word וממעבד התמלילים של חבילת Microsoft Works.

## תכונות
ממוזער|תוכנת הכתבן בעברית בחלונות XP, לפני המעבר לממשק החדש דמוי האופיס.
בעוד שכתבן מגיע עם יכולות עיצוב והדפסת טקסט, כולל הגדרות גופן ותמיכה בטקסט מודגש, נטוי, צבעוני ומיושר, חסרות בו פונקציות כמו בודק איות, תזאורוס ותכונות לשליטה על עיצוב העמוד. כמו כן, התוכנה אינה כוללת תמיכה בהערות שוליים ובהערות קצה. אף על פי שאינה יכולה ליצור אותן, התוכנה יכולה לקרוא, לעבד ולשמור על תכונות רבות נוספות של הפורמט הטבעי של התוכנה - תבנית טקסט עשיר (RTF), כגון טבלאות, כתב מחוק, כתב עילי ותחתי, צבעים "נוספים", צבעי רקע טקסט, רשימות ממוספרות, הזנה ימנית ושמאלית, קישורי URL, ומרווח שורות גדול מ-1. אחד היתרונות שלו הוא שימוש נמוך במשאבים, פשטות ומהירות. הדבקה ממסמך HTML אל תוך הכתבן, ממירה באופן אוטומטי את רוב התוכן ל-RTF (דבר שתלוי בחלקו בדפדפן האינטרנט שממנו הועתק הטקסט).

תוכנת הכתבן מתאימה לכתיבת הערות, טיוטות, מכתבים וסיפורים, ומותאמת לשימוש בטאבלטים, מחשבים ניידים וטלפונים חכמים שונים. על כן, התוכנה אינה מתאימה לשימושים מסחריים הנשענים על גרפיקה כבדה.

ניתן להזין תו שאינו במקלדת לתוכנה על ידי הקלדת הקוד ההקסדצימלי שלו ב-Unicode ביחד עם  . באופן דומה ניתן להעביר את הקוד של תו מיישום אחר על ידי העתקתו לכתבן ביחד עם .

אף על פי ש-RTF הוא הפורמט הטבעי של התוכנה, היא אינה תומכת בתכונות הכלולות בפורמט RTF ממסמכים שנוצרו על ידי וורד החל מגרסה 2007 ואילך.

בגרסה ששוחררה עבור Windows XP נוספה תמיכה מלאה ביוניקוד, מה שאפשר לה לתמוך במספר שפות, אך UTF-16 / UCS-2 Big Endian אינו נתמך. ניתן גם לפתוח קבצים שנוצרו על ידי מיקרוסופט וורד עד גרסה 2003, אם כי עשויות להתגלות בעיות תאימות בין הפורמטים. כמו כן, בניגוד לגרסאות קודמות, היא לא יכולה לשמור קבצים בפורמט .doc (רק .txt ו-.rtf). קבצים שנשמרו כטקסט Unicode מקודדים כ-UTF-16 LE. למען האבטחה, Windows XP Service Pack 2 וגרסאות מאוחרות יותר של Windows וחבילות השירות שלה הפחיתו את התמיכה בפתיחת קובצי WRI ששימשו את התמלילן הישן יותר.

הגרסה ששוחררה עבור Windows XP Tablet PC Edition SP2 ועבור Windows Vista כוללת זיהוי דיבור, המאפשר למשתמש להכתיב לתוכנה מה שירצה. בגרסאות Windows אלה ומאוחרות יותר, ניתן להתקין הרחבות המאפשרות לדוגמה בדיקת איות ודקדוק. כמו כן, במערכות מויסטה ואילך, הושמטה לחלוטין התמיכה בפתיחת מסמכי וורד ישנים (.doc), הן בגלל בעיות תאימות שונות והן בגלל סיכוני אבטחה. לצורך צפייה במסמכי וורד, הן ישנים והן חדשים, מיקרוסופט המליצה על Microsoft Word Viewer שהופץ בחינם.

הגרסה ששוחררה עבור Windows 7 כללה אפשרות לפתיחת מסמכים שנוצרו בתוכנות OpenOffice לגרסאותיהן, וכן הציגה ממשק משתמש חדש בסגנון Ribbon בדומה לממשק שהוצג בגרסאות Microsoft Office מ-2007 ואילך.

בספטמבר 2023 נודע כי מיקרוסופט תפסיק את עדכוני התוכנה של תוכנת הכתבן, ותסיר אותה מהגרסאות הבאות של Windows.

## הערות שוליים

קטגוריה:רכיבי Windows
קטגוריה:תוכנות שהושקו ב-1995
קטגוריה:מעבדי תמלילים
גרנד מאקט רוסיה

**גרנד מקאט רוסיה** (ברוסית: **Гранд Макет Россия**) הוא מוזיאון פרטי בסנקט פטרבורג, רוסיה. זהו דגם של פארק מיניאטורות שתוכנן בסולם של 1:87, המכסה שטח של 800 מ"ר. באזור זה מוצגות תמונות קולקטיביות של מחוזות הפדרציה הרוסית. זהו מתווה הדגם הגדול ביותר ברוסיה והשני בגודלו בעולם (אחרי מיניאטור וונדרלנד בהמבורג, גרמניה). הדגם ממוקם בבניין בן שתי קומות שנבנה בשנת 1953, בסגנון אימפריאלי סטליניסטי. יוצר הפרויקט הוא איש העסקים הפטרבורגי סרגיי מורוזוב.

## המודל
לקח חמש שנים לבנות את המודל והיה צורך בהעסקת למעלה ממאה איש. ראשית, נוצרה מסגרת עץ המשמשת כבסיס למודל ואז נוצרו היסודות לכבישים ולרכבות. מאוחר יותר הותקנו צלעות העץ שכוסו בשכבת טיח ליצירת הצורה הרצויה של הנוף.

## פתיחת המוזיאון
המבקרים הראשונים הורשו לבקר במוזיאון באפריל 2011. במשך 14 החודשים הבאים המוזיאון עבד במצב מבחן, ובו התאפשר לבקר בו רק בסוף השבוע. הפתיחה הרשמית התקיימה ב-8 ביוני 2012.

## תצוגה
ממוזער|
המודל מציג דימוי של חיי היומיום ברוסיה, המתממש באמצעות מודלים. מצבים יומיומיים אלה מייצגים פעילויות אנושיות שונות כמו עבודה, פנאי, ספורט, לימודים, שירות צבאי, חיי מדינה, נסיעות, חגיגות המוניות ואפילו ניסיון לברוח מהכלא. התחבורה היבשתית מיוצגת על ידי מכוניות ומשאיות מסוגים שונים, חשמליות, אוטובוסים, רכבות וציוד חקלאי, ציוד בנייה ומכשור צבאי. למבקרים יש הזדמנות להפעיל דברים על הדגם על ידי לחיצה על כפתורים אינטראקטיביים המוצבים מסביב.

## פתרונות טכניים
### מערכת יום/לילה
כל 13 דקות משתנה התאורה של המודל כשהיום הופך בהדרגה ללילה. תאורת הלילה נמשכת 2 דקות. יותר מ-800,000 פנסי LED בצבעים שונים משמשים להארת המודל מבלי ליצור צללים.

### תנועת כלי הרכב
ממוזער| מכונית דגם אלחוטית המופעלת באופן אלחוטי בגראנד מאקט רוסיה 
תנועת המכוניות בדגם היא מציאותית. המכוניות והאוטובוסים נעצרים ברמזורים, בתחנות האוטובוס ובאותות מהבהבים והם משנים מהירות ועוקפים זה את זה. האנרגיה החשמלית לרכבים מתקבלת באמצעות טעינה אלחוטית מתחת לדגם, כך שלמכוניות עצמן לא נראה שיש אספקת חשמל. זהו השימוש הראשון בשיטה זו להזזת מכוניות בדרך זו.

### תנועת הרכבות
כדי לייעל את התנועה במערך הרכבות המוקטן, היא נבנתה ברמות רבות באמצעות יותר מ־2,500 מטרים של מסילות ו-452 תיבות מתג. המספר הכולל של מלאי הרכבות הוא למעלה מ-2,700, מתוכם 250 קטרים ו-10 רכבות ניקיון מיוחדות. מגוון הרכבות הנעות נוצר באמצעות שני מחלפי אקדח המאחסנים עד 60 רכבות ושולחים אותם בעת הצורך. במערך ישנם גם שני פטיפונים שיכולים להפוך את הקטר ב-180 מעלות.
ממוזער| 

## פרסים
* בשנת 2014 המוזיאון נכנס לרשימת 10 המוזיאונים המובילים ברוסיה, הרשומים על ידי המשתמשים באתר התיירות TripAdvisor.
* בשנת 2014 נכנסה גרנד מאקט רוסיה לעשרת המקומות המצולמים המובילים ביותר בסנקט פטרבורג.

## קישורים חיצוניים

*  

## הערות שוליים

קטגוריה:סנקט פטרבורג: מוזיאונים
קטגוריה:מוזיאוני רכב
קטגוריה:2012 ברוסיה
קטגוריה:תערוכות
קטגוריה:פארקי מיניאטורות
הדיוויזיה השביעית (האימפריה הגרמנית)

**הדיוויזיה השביעית** (בגרמנית: **7. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת אוסטריה–פרוסיה, מלחמת צרפת–פרוסיה ובמלחמת העולם הראשונה, ופורקה עם סיומה.

## היסטוריה
הדיוויזיה הוקמה במגדבורג בנובמבר 1816 כחטיבה, וב-5 בספטמבר 1818 הפכה לדיוויזיה ה-7. חיילי הדיוויזיה גויסו מפרובינציית סקסוניה, ובפרט מאזור מגדבורג. בשנת 1866 לחמה הדיוויזיה במלחמת אוסטריה–פרוסיה והשתתפה בקרב קניגרץ, ובמלחמת צרפת-פרוסיה היא לחמה בקרבות בומון, סדאן והמצור על פריז.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-4 בפיקוד פרידריך זיקסט פון ארמין, אשר היה חלק מהארמייה הראשונה. הדיוויזיה נטלה חלק בקרבות מונס, לה קאטו ובקרב על המארן. בשנת 1915 נטלה הדיוויזיה חלק בקרב ארטואה השני ובקרב ארטואה השלישי, ולאחר מכן לחמה בקרב לוס, ובשנת 1916 היא לחמה במהלך הקרב על הסום. בשנת 1917 היא לחמה בקרב אראס, קרב מסין ובקרב פשנדל, ובשנת 1918 היא לחמה במתקפת האביב הגרמנית ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-20 ביוני 1919 פורקה הדיוויזיה.

## מפקדים
* אדולף אדוארד פון תילה (1830–29 במרץ 1838)
* אוגוסט, נסיך וירטמברג (6 באפריל 1854–4 באוגוסט 1856)
* קרל אברהרד הרווארת פון ביטנפלד (5 באוגוסט 1856–11 ביוני 1860)
* אלברכט פון זידוב (12 ביוני 1860–12 במרץ 1861)
* וילהלם פון שמידט (13 במרץ 1861–14 באפריל 1862)
* בוגיסלב פון צ'יסילסקי (15 באפריל 1862–10 בנובמבר 1862)
* קונסטנטין ברנהרד פון ווייץ-רץ (24 בינואר 1863–16 באוקטובר 1864)
* אדוארד פון פרנצ'קי (21 בנובמבר 1864–10 ביולי 1870)
* יוליוס פון גרוס (11 ביולי 1870–22 בספטמבר 1873)
* ריכרד פון מירוס (27 במרץ 1874–14 באוקטובר 1874)
* לואיס פון רוטמלר (15 באוקטובר 1874–24 במאי 1875)
* קרל יוהאן פון שמידט (25 במאי 1875–25 באוגוסט 1875)
* גוסטב פון שטילה (28 באוקטובר 1875–17 באוגוסט 1881)
* לודוויג פון זלמות (18 באוקטובר 1881–2 ביולי 1887)
* אדוארד פון ינה (16 במאי 1891–18 בדצמבר 1893)
* יוהנס פון דיטינגר (22 בדצמבר 1893–21 במרץ 1895)
* ורנר אוטו (19 באפריל 1896–14 ביוני 1899)
* קונרד פון הוגו (15 ביוני 1899–25 במרץ 1902)
* ארמנד ליאון פון ארדן (1 באפריל 1902–14 באפריל 1904)
* פרידריך פון ברנהרדי (24 באפריל 1904–19 בדצמבר 1907)
* אדולף פון אופן (19 בדצמבר 1907–4 בנובמבר 1911)
* בוגיסלב פון שוורין (5 בנובמבר 1911–1 באפריל 1913)
* יוהנס רידל (2 באפריל 1913–24 בנובמבר 1916)
* הנס פון דר אש (24 בנובמבר 1916–3 בנובמבר 1918)
* קרל נהבל (4 בנובמבר 1918–26 בינואר 1919)
* יוהנס פון מלאכובסקי (27 בינואר 1919–21 בפברואר 1919)
* קרל פון שטומף (22 בפברואר 1919–20 ביוני 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

7
7
פיאט 6640A

**פיאט 6640A** (באיטלקית : **Fiat 6640A**, קרוי גם : **Fiat 6640 AMDS**, **Fiat 6640G**, **Fiat Iveco Type 6640 A G **) הוא כלי רכב אמפיבי מתוצרת קונצרן הרכב האיטלקי **[[פיאט]]** (בשנים מאוחרות יותר איווקו, חברה בת של "פיאט") שיוצר בין השנים 1973–1952 באיטליה

פיאט הייתה היצרנית העיקרית של כלי רכב צבאיים על גלגלים באיטליה בשנות ה-80 של המאה ה-20, כך שכאשר ההגנה האזרחית האיטלקית ומכבי האש האיטלקיים ("Vigili del Fuoco" ) פרסמו מכרז לרכב אמפיבי, "פיאט" הציעה באופן טבעי את הרכב.

## מפרט טכני ומידות
* לגוף הדגם יש צורת סירה, כאשר החלק הקדמי והאחורי מוטה ב-45 מעלות.
* צוות : 1 + 1. שטח תא הצוות במרכז. במרכז תא הצוות חלונות ומראות.
* בלוק המנוע מלפנים.
* מנוע דיזל.
* מנוע הנעה כפולה 4x4.
* חלק הובלת המטען מאחור.
* קפיצים ובולמי זעזועים הידראוליים.
* ניתן לכסות את תא הצוות במקביל לתא המטען האחורי על ידי ברזנט המונח על עמודי עמוד.
* רדיוס המפנה ליבשה הוא 7.50 מטר.
* טווח : 750 ק"מ (ביבשה), 60 ק"מ (במים).
* המעטפת של "פיאט 6640A" עשויה אלומיניום מרותך לחלוטין בעובי מקסימלי של 4 מ"מ.
* אביזרים : פנסים כפולים מותקנים בחלק הקדמי השמאלי והימני של מכסה המנוע. מראות גדולות מותקנות בחלק הקדמי השמאלי והימני של כיסוי המנוע.
* ברגע שהרכב צף, ניתן להניע את הרכב על ידי גלגליו או באמצעות מדחף בעל ארבעה להבים הממוקם בחלק האחורי של הגלגלת.

## גלריה

קובץ:Fiat 6640 AMDS Vigili del Fuoco, vista anteriore destra.jpg | "פיאט 6640A" בשרות מכבי האש האיטלקיים
קובץ:Fiat 6640 AMDS Vigili del Fuoco, vista anteriore.jpg | "פיאט 6640A" בשרות מכבי האש האיטלקיים
קובץ:Fiat 6640 AMDS Vigili del Fuoco, vista lato sinistro.jpg | "פיאט 6640A" בשרות מכבי האש האיטלקיים
קובץ:Fiat 6640 AMDS Vigili del Fuoco, vista posteriore.jpg | "פיאט 6640A" בשרות מכבי האש האיטלקיים


## ראו גם
* כלי רכב אמפיבי

## קישורים חיצוניים

* 

## הערות שוליים

קטגוריה:כלי רכב אמפיביים
קטגוריה:רכבי שטח ופנאי גדולים
קטגוריה:כלי רכב שהושקו ב-1952
6640A
קטגוריה:כלי רכב איטלקיים
גייראסונפה

**גייראסונפה** (בהונגרית: **Győrasszonyfa**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בבקונסנטלאסלו מספר התושבים נמצא בירידה. כך, בשנת 1990 חיו בכפר 560 תושבים, ובשנת 2019 רק 485 תושבים.

## יהודי גייראסונפה
בגייראסונפה חיה קהילה יהודית ובמקום היה בית כנסת, בית ספר ובית קברות יהודי. בית הקברות שופץ בשנת 2013. 

## קישורים חיצוניים

*  

## הערות שוליים

קטגוריה:הונגריה: כפרים
על המשמר (סרט)

**על המשמר** (באנגלית: **On the Double**) הוא סרט קומדיה אמריקאי משנת 1961 עם דני קיי ודנה ווינטר בתפקידים הראשיים.

דני קיי משחק בתפקיד כפול - חייל אמריקאי פשוט וגנרל בריטי. העלילה מתרחשת בתקופת מלחמת העולם השנייה בלונדון וברלין. דני קיי מחליף דמויות רבות במשך הסרט, בריטים וגרמנים. פירוש שם הסרט באנגלית הוא - מיד ובזריזות, מילים שנאמרות בסיום כל פקודה צבאית.

השירים בסרט נכתבו על ידי סילביה פיין (אשתו של קיי). 

## תקציר העלילה
טוראי ארני ויליאמס (דני קיי) מוצב בבסיס צבאי בבריטניה בימים לפני הפלישה לנורמנדיה. יש לו כשרון חיקוי יוצא מן הכלל, ומחקה להפליא את המפקד הבכיר גנרל מקנזי-סמית' (דני קיי) שעוטה רטייה שחורה על עינו. הוא מנסה לברוח מהבסיס מחופש לגנרל אך נתפס ומועבר למעצר ולמשפט צבאי. גנרל מקנזי-סמית' הוא מהמפקדים הבכירים של כח הפלישה והגרמנים בעזרת משתפי פעולה בריטים מנסים לחסלו. קולונל סומרסט (וילפריד הייד-וייט) מציע למנות לו כפיל על מנת לשמור על ביטחונו ולהסוות את פעולותיו בקשר לפלישה. הוא מציע את ארני. בקטע משעשע מחקה ארני את מקנזי ו"מינויו" מאושר ונשמר בסוד.

מקנזי-סמית' הוא נשוי ורודף נשים. בלילה הראשון מגיעה הנהגת שלו, סרג'נט סטנהופ (דיאנה דורס) ורוצה לקיים אתו יחסים. באותו רגע מגיעה מקנדה, ליידי מרגרט מקנזי-סמית' (דנה ווינטר), אשתו של הגנרל. ארני מסלק את הנהגת אבל מרגרט מזהה אותו ככפיל. למרות זאת היא מתחילה לחבב אותו. מסתבר שברצונה להתגרש בגלל בגידותיו של בעלה הגנרל.

ארני בתפקיד הגנרל ומרגרט מוזמנים לנשף הגדוד הסקוטי והגרמנים רוצים לחסלו. את המצב מצילה דודתו ויויאן (מרגרט רתרפורד) המבחינה שהוא אינו הגנרל האמיתי ומתחילה במהומה גדולה שמאפשרת לזוג לברוח.

ארני נקרא לישיבה דחופה. ברכב נמצאים הנהגת סטנהופ וקפטן פטרסון (אלן קת'ברטסון), שניהם משתפי פעולה עם הגרמנים. הם חוטפים אותו והוא מועבר לצוללת גרמנית ומגיע לחקירה בגסטפו. הגרמנים משוכנעים שהוא הגנרל האמיתי ואינם יודעים שמקנזי-סמית' נהרג כשמטוסו הופל מעל תעלת למאנש.

לבסוף הוא "מגלה" להם את הסיסמה, המקום וזמן הנחיתה. הגרמנים יודעים שזה יעיק על מצפונו ומשאירים לידו אקדח כדי שיתאבד. כשנכנס החוקר, יורה בו ארני ומתחיל לברוח. הגרמנים רודפים אחריו והוא מחליף כל פעם צורה. בפעם אחת הוא מתחפש להיטלר וחולף על פניו של הפיהרר שתמה לראות את בן-דמותו. הוא מגיע לקברט ומופיע בקטע בסגנון של מרלן דיטריך. לבסוף הוא נכנס לשירותים, מהמם טייס, לובש את מדיו ומובל עם חבריו למפציץ שטס מעל בריטניה, שם הוא צונח ונעצר כגרמני.

הוא מובא לחקירה בידי קצין ומראה לו רשימה של משתפי פעולה בריטיים שגנב מהגסטפו. שמו של הקצין הזה מופיע ברשימה. הקצין קורע את הרשימה, מאשים אותו בבגידה ומעמיד אותו לפני כיתת יורים. ברגע האחרון מציל אותו קולונל סומרסט.

לבסוף מגיע יום הניצחון, כולם חוגגים בלונדון כולל ארני ומרגרט.

## צוות השחקנים

## קישורים חיצוניים

* על המשמר, באתר TCM

קטגוריה:סרטי 1961
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי פרמאונט
קטגוריה:סרטי דני קיי
קטגוריה:סרטי מלחמת העולם השנייה
קטגוריה:סרטי צבא
Real Love (שיר של קלין בנדיט וג'ס גלין)

"**Real Love**" (בעברית: **אהבה אמיתית**) הוא סינגל של להקת המוזיקה האלקטרונית הבריטית קלין בנדיט והזמרת-יוצרת הבריטית ג'ס גלין. השיר יצא ב-16 בנובמבר 2014 כסינגל משותף, הלקוח מהמהדורה המיוחדת של אלבומה של הלהקה, New Eyes ואלבומה של גלין, I Cry When I Laugh. השניים שיתפו פעולה בעבר ב-Rather Be.

## רקע וכתיבה
לאחר ההצלחה הגדולה של Rather Be, הם החליטו לשתף פעולה בשנית. השיר יצא ב-16 בנובמבר 2014 להורדה דיגיטלית.

במצעד הסינגלים הבריטי, השיר נכנס מיד אל המקום השני, והפך ללהיט השלישי של קלין בנדיט והרביעי של גלין שנכנס לעשירייה הראשונה. נכון לנובמבר 2016, מכירות הסינגל בבריטניה עומדות על מעל ל-682,000 עותקים. השיר נכנס ל-40 השירים הראשונים במספר מצעדי מדינות באירופה, והצליח להגיע למקום השני גם בגרמניה, ולמקום ה-13 באוסטרליה. בשנת 2015 הוא פורסם ברדיו הדאנס האמריקאי והגיע בשיאו למקום ה-20 במצעד שירי הדאנס קלאב. בישראל, הגיע השיר למקום הראשון במצעד הבינלאומי של מדיה פורסט.

## וידאו קליפ
הווידאו קליפ של השיר פורסם ב-20 באוקטובר 2014 וזכה למעל ל-90 מיליון צפיות, נכון ליולי 2020.

## מיקומי שיא

## קישורים חיצוניים

## הערות שוליים

קטגוריה:שירי קלין בנדיט
קטגוריה:שירי ג'ס גלין
קטגוריה:שירים באנגלית
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי ג'ס גלין
קטגוריה:שירים שנכתבו על ידי ג'ק פטרסון
קטגוריה:שירים שנכתבו על ידי גרייס צ'אטו
קטגוריה:שירים שנכתבו על ידי ריצ'רד בורדמן
קטגוריה:סינגלים שהגיעו למקום הראשון במצעד הבין-לאומי של מדיה פורסט
לאזי (הונגריה)

**לאזי** (בהונגרית: **Lázi**) הוא כפר במחוז גיור-מושון-שופרון, שבצפון-מערב הונגריה.

## יהודי לאזי
בלאזי חיו יהודים בתקופות זמן שונות. 

## קישורים חיצוניים

*  

## הערות שוליים

קטגוריה:הונגריה: כפרים
פנייפה

**פנייפה** (בהונגרית: **Fenyőfő**) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בפנייפה מספר התושבים נמצא בירידה. כך, בשנת 1990 חיו בכפר 167 תושבים, ובשנת 2019 רק 104 תושבים.

## יהודי פנייפה
בפנייפה חיו חמישה יהודים בשנת 1880 ושלושה נרשמו בשנת 1930.

## קישורים חיצוניים

*  

## הערות שוליים

קטגוריה:הונגריה: כפרים
תאודוסיו השני, דוכס ברגנסה

**תאודוסיו השני, דוכס ברגנסה השביעי** (בפורטוגזית: **Teodósio II, Duque de Bragança**; 28 באפריל 1568 – 29 בנובמבר 1630) היה אציל פורטוגזי ואביו של ז'ואאו הרביעי, מלך פורטוגל. היה ידוע בנאמנותו לפיליפה הראשון, מלך פורטוגל.

## ביוגרפיה
תאודוסיו נולד ב-28 באפריל 1568 באלנטז'ו, לז'ואאו הראשון, דוכס ברגנסה השישי ולקתרינה, דוכסית ברגנסה, בתם של דוארטה, דוכס גימרייש הרביעי ואיזבלה מברגנסה, דוכסית גימרייש. בילדותו, הובא תאודוסיו לבית המלוכה תחת סבשטיאו, מלך פורטוגל. המלך אהב אותו מאוד ובשנת 1578 התעקש לקחת אותו לאפריקה במשלחת נגד מלך מרוקו. המערכה הצבאית הזו נכשלה. במהלך קרב אל-קסר אל-כביר נשאר תאודוסיו לצד מלכו עד שהמצב נהיה מסוכן ביותר, אז הורה סבסטיאן למשרתים לקחת את הילד בן העשר למקום מבטחים מאחורי הקווים. תאודוסיו לא שמח להישאר בצד וברח בהזדמנות הראשונה. תאודוסיו לקח סוס ורכב לקווי החזית של הקרב, ובסופו של דבר, כמו רבים אחרים, הוא נפצע ונלקח בשבי. בפורטוגל הציע אביו ז'ואאו הון כופר על יורשו. הוא גם ביקש מפליפה השני, מלך ספרד לכתוב למלך מרוקו כדי לחסוך את חייו של תאודוסיו הצעיר. לאחר שהורשם מסיפור אומץ ליבו בקרב, מלך מרוקו נתן לילד ללכת, בבטחה וללא כופר, באוגוסט 1579.

בינתיים בפורטוגל המצב היה לא שקט. עם היעלמותו של המלך סבסטיאן בקרב, המלך החדש היה הקרדינל אנריקה, מלך פורטוגל, זקן חסר ילדים. תאודוסיו היה בנם של אינפנטה קתרינה, אישה שאפתנית שעם בעלה הדוכס מברגנסה שאפה לכס המלוכה. פליפה השני, מלך ספרד, שאף גם הוא לכס המלכות הפורטוגלי, והשתמש בכל האמצעים כדי להרחיק את תאודוסיו הצעיר (נינו של המלך מנואל הראשון ואיום אפשרי) אל מחוץ למדינה. רק כאשר הבטיח לעצמו את הכתר בבטחה, אפשר פליפה השני מספרד, שהפך לפיליפה הראשון מפורטוגל, את חזרתו של הילד.

תאודוסיו הפך לדוכס בשנת 1583 לאחר מות אביו וגדל להיות משרת נאמן של מלך ספרד של פורטוגל. הוא הגן על ליסבון מפני התקפות של מועמד אחר (אנטוניו, אב המנזר של קראטו) והיה אחראי לביטחון הממלכה במשך שנים רבות. לאות הכרה בנאמנות זו, העניק לו פיליפה הראשון עוד אדמות ותארים. ב-29 בנובמבר 1630 מת תאודוסיו באלנטז'ו, ובנו ז'ואאו השני, דוכס ברגנסה השמיני ירש את תאריו.

## משפחתו
ב-17 ביוני 1603 תאודוסיו התחתן עם אנה דה ולאסקו אי גירון, בתו של חואן פרננדז דה ולאסקו, דוכס פריאס החמישי ומריה טלס-גירון, ממנה נולדו לו ילדים:
* ז'ואאו הרביעי, מלך פורטוגל (1604–1656)
* דוארטה מברגנסה (1605–1649), לורד וילה דו קונדה
* קתרינה מברגנסה (1606–1610)
* אלכסנדר מברגנסה (1607–1637)

## אילן יוחסין

## קישורים חיצוניים

קטגוריה:בית ברגנסה
קטגוריה:ילידי 1568
קטגוריה:נפטרים ב-1630
LogRhythm

**לוגריתם** (באנגלית: **LogRhythm**) היא חברת אבטחת מידע אמריקאית העוסקת בפיתוח תוכנה לניתוח נתונים וניהול אירועי אבטחת מידע (SIEM).

מטרת החברה היא לספק פתרונות ניטור אוטומטיים, בקרה וניהול אירועי אבטחת מידע.

מטה החברה ממוקם בבולדר, קולורדו, ארצות הברית, מלבדו לחברה 3 נציגויות שונות: בדרום אמריקה, אירופה ואסיה.

## היסטוריה
חברת לוגריתם הוקמה בשנת 2003, על ידי כריס פיטרסן (Chris Petersen) ופילים ויילה (Phillip Villella) תחת השם "Security Conscious" ובמטרה לפתח מנגנון לניתוח אירועי אבטחת מידע.

בשנת 2005 החליפה החברה את שמה ללוגריתם (LogRhythm) וכמו כן גם את הלוגו והמיתוג שלה.

בחודש מאי 2018 הודיעה קרן תומא בראבו (Thoma Bravo) על רכישת חברת LogRhythm.

## ראו גם
* SIEM
* IBM
* HP
* OSSIM
* מערכת למניעת חדירות
* אבטחת מידע

## קישורים חיצוניים
* 

* 

## הערות שוליים

קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
Su-Ki

**Su-Ki** (ביפנית : **スキ型4輪駆動水陸両用車** תרגום : "רכב אמפיבי מסוג סוקי מסוג 4") היא משאית אמפיבית תוצרת יצרנית הרכב היפנית טויוטה אשר יוצרה בין השנים 1944–1943 בתקופת מלחמת העולם השנייה עבור הצבא היפני הקיסרי והשתתפה במאמץ המלחמתי באזור האוקיינוס הפסיפי

הצבא הקיסרי היפני הסיק במהלך מלחמת סין–יפן השנייה כי יש צורך במשאיות תובלה אמפיביות בשטח, אולם הפיתוח נדחה בגלל סיבות של עלות וייצור. המטרה הייתה לייצר משאיות שיכולות לשנע ציוד ישירות מהחוף לספינות תובלה ומשא ולמרכזי איסוף לוגיסטיים.

## "Su-Ki"
* משאית אמפיבית בעלת ארבעה גלגלים, חרטום דמוי סירה
* יוצרו 198 יחידות
* הצבא היפני הקיסרי הפעיל את דגם "Su-Ki" בין נובמבר 1943 - אוגוסט 1944 באיים הדרומיים
* דגם "Su-Ki" התבסס על דגם המשאית "Toyota 4x4 truck To-Ki"
* גוף דגם ה- "Su-Ki" עשוי פלדה בעובי 5 מ"מ אטום למים
* בחלקו האחורי של הרכב הייתה דלת צירים, ממנה ניתן היה לטעון ולפרוק מטענים במשקל של עד 2.0 טון
* מנוע בנזין, בעל קירור מים
* הופעל על ידי הנעה : 4x2, או הנעה כפולה 4x4
* המנוע ומשטח התחתון היו מכוסים באיטום מים, ומסננים הותקנו בצד שמאל וימין של החלק הקדמי

## ראו גם
* כלי רכב אמפיבי
* DUKW

## קישורים חיצוניים

## הערות שוליים

קטגוריה:כלי רכב אמפיביים
קטגוריה:משאיות
קטגוריה:כלי רכב שהושקו ב-1943
קטגוריה:רכבי טויוטה
קטגוריה:כלי רכב יפניים
קטגוריה:כלי רכב צבאיים
ועד היוזמה הדרוזי

**ועד היוזמה הדרוזי** הוא ארגון דרוזי־ישראלי שהוקם ב-1972 על ידי סעיד נפאע, ופועל נגד גיוס חובה לדרוזים, נגד הפקעת אדמות הדרוזים, נגד התערבות המדינה בענייני דת ולאום ובעד דמוקרטיה ושוויון זכויות.

## רקע
תחילה שירתו דרוזים בצה"ל על בסיס התנדבותי, במסגרת יחידת המיעוטים. בינואר 1956 החליטה הממשלה להחיל את חוק שירות ביטחון על הדרוזים. הצעד עורר התנגדות רבתי. בתחילת 1957 עמד מספר המתגייסים על 184 מתוך 507, זאת על אף הפעלת אמצעי אכיפה כמו מעצרים ופתיחת תיקים פליליים. הממשלה לא נסוגה, וגיוס הדרוזים לצה"ל שימש כלי בידי ישראל להפרדת הדרוזים משאר הערבים.

## היסטוריה
ועד היוזמה הדרוזי הוקם ב-10 במרץ 1972, לאחר כינוס רב משתתפים בבית השיח' פרהוד קאסם פרהוד. עמדת הוועד הייתה שהדרוזים הם ערבים, ואסור לתת להם להיקלע למלחמה נגד אחיהם.

לקראת הבחירות לכנסת התשיעית הצטרף הוועד לחד"ש, שהוקמה אז. בין חברי הכנסת שהגיעו משורות הוועד לאורך השנים ניתן למנות את עבדאללה אבו מערוף וג'אבר עסאקלה.

ב-1977 נעצר יו"ר הוועד, עאצם ח'טיב, בחשד לפעילות חבלנית עוינת, ולתפקיד היו"ר נבחר השיח' פרהוד קאסם פרהוד.

ב-1978 הציג דובר הוועד, סמיח אל-קאסם, במסיבת עיתונאים, עצומה עליה חתומים אלפי דרוזים המתנגדים לגיוס חובה. לטענתו גיוס החובה נכפה על העדה בהסכמת מנהיגים שלא נבחרו על ידי כלל הדרוזים.

ב-2001 קיים הוועד כנס בירכא תחת הסיסמה "לא לגיוס חובה לצה"ל". בכנס השתתפו עזמי בשארה ומחמד ברכה.

הוועד מסייע לסרבני גיוס דרוזים ומשתף פעולה עם ארגונים מקבילים כמו פרופיל חדש.

נכון ל-2019 יו"ר הוועד הוא ע'אלב סיף.

## ביבליוגרפיה
* קייס פירו, "גיוס החובה של הדרוזים לצבא הישראלי: רקע היסטורי", בתוך: "הפלסטינים בישראל: עיונים בהיסטוריה, בפוליטיקה ובחברה", מדה אל-כרמל

## קישורים חיצוניים
* כרוז של ועד היוזמה, 10 באפריל 1974, באתר מצפן.
* אנדריאס ספק, הסרבנים הדרוזים: אפליה, השתקה ובורות באתר פרופיל חדש

## הערות שוליים

קטגוריה:העדה הדרוזית בישראל
קטגוריה:תנועות סרבנות בישראל
Story of My Life (שיר של ואן דיירקשן)

**Story of My Life** (בעברית: **סיפור חיי**) הוא סינגל שהוקלט על ידי להקת הבנים האנגלית-אירית ואן דיירקשן. הוא פורסם ב-28 באוקטובר 2013 על ידי סייקו מיוזיק וקולומביה רקורדס כסינגל השני מאלבום האולפן השלישי של הלהקה, Midnight Memries. השיר נכתב על ידי חברי הלהקה נייל הורן, זאין מאליק, הארי סטיילס, ליאם פיין ולואי טומלינסון, יחד עם ג'וליאן בונטה, ג'יימי סקוט, ג'ון ראיין, וחנוך דגן. התוכן הלירי של השיר הוא מערכת יחסים סוערת המובילה לשברון לב.

## ביקורת
סם לנקסי מאידולייטור כינה את השיר "נהדר באופן מפתיע" וציין כי מדובר ב"נקודת אמצע בוגרת" בחותמה של הלהקה. איימי סיארטו מ-PopCrush העניקה לשיר 4 מתוך 5 כוכבים, וכינתה אותו "שיר מהורהר, אקוסטי, מונע על גיטרה", והחמיאה על כך שהוא "בלתי נשכח", בשונה משירים קודמים של הלהקה. סיארטו ציינה כי השיר הראה שואן דיירקשן "איננה רק להקת בנים"; אם כי השיר לא היה "קליט ומטורף" כמו השירים הקודמים שלהם. לורן ווילר מ-TheCelebrityCafe.com העניקה לשיר 5 מתוך 5 כוכבים וציינה שהמילים "מהורהרות" ו-"עמוקות בהרבה מכמה מהלהיטים הגדולים שלהם".

## וידאו קליפ
שלושה ימים טרם העלאת הווידאו קליפ של השיר, פורסמו שלושה טיזרים, אחד בכל יום.

את הקליפ ביים בן וינסטון, שביים גם את הקליפ לסינגל הקודם שלהם, "Best Song Ever". הקליפ פורסם בטעות והודלף על ידי Vevo יומיים קודם לכן כשהיו אמורים להעלות את הטיזר השני, אך הוא הוסר מייד. לאחר מכן הוא הועלה רשמית, ב-3 בנובמבר 2013. בסרטון מוצגים כמה מבני משפחות הלהקה: אחותו של זאין, אמו של הארי, הוריו ואחיותיו של ליאם, אחיו של נייל הורן וסביו של לואי. הקליפ מתחיל בחדר חשוך וחברי הלהקה מוצגים מפתחים תמונות. לאחר מכן, מוצגות תמונות משפחתיות מסוימות עבור כל אחד מהחברים, ואלו בהמשך מתחלפות לשחזורים שלהן מהעת הנוכחית.

## מיקומי שיא

## קישורים חיצוניים

## הערות שוליים

קטגוריה:שירי ואן דיירקשן
קטגוריה:שירים באנגלית
קטגוריה:שירים שנכתבו על ידי ג'וליאן בונטה
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי הארי סטיילס
קטגוריה:שירים שנכתבו על ידי לואי טומלינסון
קטגוריה:שירים שהופקו על ידי ג'וליאן בונטה
קטגוריה:שירים שהופקו על ידי ג'ון ראיין
קטגוריה:שירי פולקטרוניקה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון במצעד הסינגלים האירי
קטגוריה:זוכי פרס בחירת הנוער: שירים
קטגוריה:סינגלים בהוצאת סייקו מיוזיק
קטגוריה:סינגלים בהוצאת קולומביה רקורדס
אליפות ישראל באתלטיקה 2020

**אליפות ישראל ה-84 באתלטיקה** נערכה בתאריכים 27 – 28 ביולי 2020 באצטדיון הדר יוסף, תל אביב.

תחרויות קרב שבע וקרב עשר נערכו בתאריכים 14 ו-15 ביוני ושבוע לאחר מכן ב-21 ביוני נערכה תחרות בריצת 5000 מטר.

## האתלטיות המצטיינות
* **[[לונה צ'מטאי-סלפטר]]** (מכבי תל אביב), זכתה בשלוש מדליות זהב, בריצת 800 מטר, בריצת 1500 מטר ובריצת 5000 מטר.
* **[[מרינה רייבר]]** (מכבי תל אביב), זכתה בשתי מדליות זהב, בקפיצה לרוחק ובקפיצה משולשת.
* **[[אסטל ולאנו]]** (מכבי תל אביב), זכתה בשתי מדליות זהב, בהדיפת כדור ברזל ובזריקת דיסקוס.

## האתלטים המצטיינים
* **[[בלסינג אפריפה]]** (מכבי תל אביב), זכה בשתי מדליות זהב, בריצת 100 מטר ובריצת 200 מטר
* **[[דוד טאייצ'או]]** (מכבי תל אביב), זכה בשתי מדליות זהב, בריצת 800 מטר ובריצת 1500 מטר

## שיאים ישראלים
* **[[אריאל אטיאס (אתלט)|אריאל אטיאס]]** (מכבי חיפה) קבע בקרב עשר שיא ישראל חדש של 7136 נקודות, שיפור של 40 נקודות לשיא בן 26 השנים של ארז מלצר.

## תוצאות נשים
### מקצועות המסלול

### מקצועות השדה

## תוצאות גברים
### מקצועות המסלול

### מקצועות השדה

* מקצועות בהם אלופי ישראל הוכתרו שלא במסגרת אליפות ישראל באתלטיקה, מסומנים בתבליט.

## אירועים מרכזיים
### היום הראשון
*בריצת 100 מטר משוכות, שהייתה הריצה הראשונה בתחרות, אלכסנדרה לוקשין ירדה לראשונה מגבול 14 השניות (13.96 שניות) וניצחה בקרב צמוד את אלינה דרוזדוב (14.03 שניות) ואת נועה לוי (14.17 שניות), שקבעה גם כן שיא אישי חדש. 
*בריצת 1500 מטר לונה צ'מטאי-סלפטר ניסתה לאיים על השיא הישראלי של סלאמוויט באיולין-טפרי (4:11.37 דקות) אך נחלשה בשני הסיבובים האחרונים וניצחה בתוצאה של 4:17.96 דקות.
*בריצת 100 מטר לגברים, בלסינג אפריפה (מכבי תל אביב) בן ה-16 זכה במדליית הזהב לאחר שקבע שיא קדטים חדש של 10.49 שניות, שיפור של 11 מאיות לשיא בן 16 השנים של רם מור (10.60 שניות). אחריו סיימו חבריו לקבוצה אמרי פרסיאדו ועומרי סדן.

קטגוריה:אליפויות ישראל באתלטיקה
קטגוריה:תל אביב-יפו: תחרויות אתלטיקה
קטגוריה:2020 בישראל: ספורט
מלה מל

**מלווין גלובר** (נולד ב-15 במאי 1961), הידוע יותר בשמות הבמה **Melle Mel** ו-**Grandmaster Melle Mel**, הוא אמן היפ הופ אמריקאי, שהיה הסולן והכותב הראשי של להקת Grandmaster Flash and the Furious Five.

## ביוגרפיה
מלווין גלובר נולד בברונקס שבניו יורק.

גלובר החל להופיע בסוף שנות השבעים. Grandmaster Flash & The Furious Five החלו להקליט עבור Enjoy Records והוציאו את "Superrappin" בשנת 1979. לאחר מכן הם עברו ל- Sugar Hill Records והיו פופולריים במצעדי R&B עם שירי מסיבות כמו "Freedom" ו-"The Birthday Party". הם הוציאו סינגלים רבים. ב-1982 הלהקה הוציאה את השיר "The Message"  שהפך לקלאסיקה. אחיו The Kidd Creole  היה חבר נוסף בלהקה.

במהלך השנים המשיך מלה מל להופיע ולשתף פעולה עם אמנים שונים.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1961
אחוות תורה

**אחוות תורה** היא רשת קהילות לחרדים עובדים שאינם אברכי כוללים, בראשות הרב דוד לייבל, המקיימת לימודים תורניים, אירועים ומסגרות לגיבוש קהילתי. הרשת מונה עשרות קהילות ואלפי אנשים. מנכ"ל אחוות תורה הוא יעקב אפשטיין.

## הקמת הרשת
הרשת הוקמה בבני ברק בשנת 2011 בידי הרב דוד לייבל כרשת כוללים, על שם הרב שלמה איגר (שהיה ידוע שעסק במסחר), כדי לתת פתרון לתופעה לפיה בוגרי ישיבות מקרב המגזר החרדי שיצאו ללימודים מקצועיים ולשוק העבודה התנתקו לחלוטין מלימודי גמרא ויהדות.

בהמשך, על מנת לתת פתרון לתופעה שבמסגרתה בוגרי ישיבות מקרב המגזר החרדי שיצאו ללימודים מקצועיים ולשוק העבודה מרגישים לא רצויים ולא שייכים למסגרות הקהילתיות הקיימות, יזמה הרשת – ששינתה את שמה ל"אחוות תורה" – הקמת קהילות מותאמות לחרדים העובדים בישראל ומעטפת תמיכה וליווי לקהילות המעוניינות להצטרף לרשת.

## פעילות
הרשת כוללת כ-62 קהילות המותאמות לאורח החיים של החרדי העובד, הפרוסות בריכוזים החרדיים בכל רחבי הארץ. בקהילות אלו מתקיימות מסגרות לימוד, שיעורים בגמרא, הלכה ומחשבת ישראל, ופעילויות שונות.

אחוות תורה מסמיכה לכל קהילה 'ראש קהילה' מטעמה, העובר הכשרה מקצועית מיוחדת מטעמה, ותפקידו הוא גיבוש ופיתוח הקהילה וארגון אירועים ופעילויות.

הרשת עורכת לעיתים קרובות אירועי הוקרה לנשות חברי הקהילה. כמו כן, היא מוציאה עלון שבועי בשם "אחוותא", ובו דברי תורה, עדכונים שונים ועוד, ובנוסף מפעילה בית הוראה לחושן משפט בראשות הרב מנחם מנדל שפרן, נשיא הרשת.

בשנת תשפ"ג פתחה התנועה מחלקה חינוכית.

### שיתופי פעולה
אחוות תורה מייעצת ומלווה קהילות סטודנטים חרדים ברחבי ישראל, בשיתוף פעולה עם טנא - זרקור.

לאחוות תורה שיתוף פעולה עם ארגון 'תוצרת הארץ' בנוגע להקמת מסגרות מותאמות לסטודנטים חרדיים.

### אירועים ציבוריים
מדי שנה הרשת עורכת ועידה שנתית לכל חברי הקהילות. בשנת תשע"ח (2018) נערכה הוועידה בבנייני האומה, ובה נשא הרב דוד לייבל נאום שכונה בתקשורת החרדית כ"נאום השבטים החרדי".

## קישורים חיצוניים
* 
* 
* 
* 
* 
* ראובן שטיין, מחפשים שייכות: צמיחתן של הקהילות החדשות, מגזין המקום גיליון 22

## הערות שוליים

קטגוריה:כוללי אברכים בארץ ישראל
קטגוריה:יהדות חרדית בישראל
השלושרים (אלבום)

**השלושרים** הוא האלבום הראשון והיחיד של השלישייה המוזיקלית "השלושרים" שהורכבה מהמפיק והזמר בני אמדורסקי, הזמר-יוצר שלום חנוך, וחברו של חנוך מקיבוץ משמרות חנן יובל.

## רשימת הקטעים

בהוצאת תקליט הוויניל המקורי: צד א': שירים 1–6, צד ב': שירים 7–12

## משתתפים
*בני אמדורסקי - שירה, הפקה
*חנן יובל - שירה, גיטרה
*שלום חנוך - שירה, גיטרה
*דני סנדרסון - גיטרה חשמלית, גיטרה אקוסטית
*שמוליק ארוך - בס
*אהרלה קמינסקי - תופים, כלי הקשה
*מישה סגל - עיבודים, קלידים
*דוד טרטקובר - עיצוב עטיפה
*אלונה איינשטיין - צילום עטיפה 
*יונייטד ארטיסטס בע"מ- הדפסה

## קישורים חיצוניים

* השלושרים באתר Discogs 

## הערות שוליים

קטגוריה:אלבומי בכורה מ-1969
קטגוריה:אלבומי חברת הד ארצי
קטגוריה:אלבומים בעברית
ג'ובאני ד'אמברוג'ו

**ג'ובאני ד'אמברוג'ו** (באיטלקית: **Giovanni d'Ambrogio**; 1382 – 1418) היה פסל ואדריכל איטלקי.

ד'אמברוג'ו היה פסל רנסאנס מוקדם בפירנצה בעל השפעה ישירה על דונטלו ונני די בנקו אליהם חבר בעיצוב והקמת שער המנדרולה של  סנטה מריה דל פיורה.

ד'אמברוג'ו עבד גם בסנטה מריה אין טרסטוורה ברומא.

## גלריה

Giovanni d'ambrogio-gruppo dell'annunciazione-Museo dell'Opera del Duomo-Florence.jpg|הבשורה למרים  במוזיאון הדואומו
Giovanni d'Ambrogio-prudenza-Reliefs in the Loggia dei Lanzi-Florence.jpg|תבליט סגולת ראיית ארוכת טווח בלוג'ה דה לנזי בכיכר הסיניוריה.
Porta della mandorla 02.JPG|שער המנדרולה
Monumento con dormitio virginis già in quello del card. filippo d'alençon (m. 1397).JPG|מצבת קרדינל  בסנטה מריה אין טרסטוורה


## קישורים חיצוניים

קטגוריה:פסלים איטלקים במאה ה-14
קטגוריה:פסלים איטלקים במאה ה-15
קטגוריה:ילידי 1382
קטגוריה:נפטרים ב-1418
אברהם ציון

**אברהם ציון** (נולד ב-1939 בעיראק) הוא עורך דין ונוטריון ואיש ציבור ישראלי. ציון הוא חבר סגל אוניברסיטת אריאל בשומרון, כיהן בה כראש המחלקה לשמאות מקרקעין, כראש המרכז למשפט ותקשורת, כיו"ר ועדת משמעת, וכראש החטיבה המשפטית במחלקה הרב תחומית וכיום משמש כפרופסור אמריטוס של אוניברסיטת אריאל.

## ביוגרפיה
ציון נולד ב־1939 בעיראק. הוא מצאצאי משפחתו של ר' יוסף חיים הידוע בכינויו "הבן איש חי", גדול הפוסקים של יהדות ספרד והמזרח במאה ה-19.  עקב פרעות הפרהוד שהתחוללו נגד היהודים בעיראק ביוני 1941, המשפחה נמלטה לבומביי שבהודו, שהייתה אז בשליטת האימפריה הבריטית, שם נשארה עד סוף מלחמת העולם השנייה. עלה לארץ ב-1951, סיים את לימודיו בתיכון עירוני ד' בתל אביב ב-1958. שירת בצה"ל כלוחם בחיל השריון. סיים לימודי משפטים ב בשנת 1964 והוסמך כעורך דין בשנת 1966. קיבל תואר דוקטור מאוניברסיטת קיימברידג' בשנת 1971. בין השנים 1973 עד 1990 שירת כשופט צבאי בדרגת סגן אלוף.

### קריירה
עם סיום תקופת ההתמחות מונה לעוזר לפרקליט מחוז תל אביב (פלילים), ועם שובו מלימודי הדוקטורט מונה לסגן פרקליט המדינה בתחום הפלילי. בשנת 1974 עבר לשוק הפרטי. התמחותו בעיקר במשפט פלילי, בדיני מקרקעין ובדיני תכנון ובנייה. הופיע בעתירות מינהליות בבג"ץ ובבתי המשפט לעניינים מנהליים, וכן בבתי המשפט לעניינים מקומיים ובבתי הדין הצבאיים. כמו כן ערך והוציא לאור חמישה כרכים בהוצאת סנונית של פסקי דין של בתי המשפט המחוזיים בשבתם כבתי משפט לעניינים מנהליים.

בשנת 1986, הקים ציון את המסלול האקדמי הראשון ללימוד שמאות מקרקעין באוניברסיטת תל אביב. כמו כן הרצה בפקולטאות למשפטים של אוניברסיטת תל אביב, אוניברסיטת חיפה והמכללה למינהל. בשנת 2000 הצטרף כחבר סגל באוניברסיטת אריאל בשומרון והקים בה את המרכז למשפט ותקשורת ואת המחלקה לשמאות מקרקעין. בשנים 2015–2016 שהה כפרופסור אורח באוניברסיטת סטנפורד בארצות הברית.

כיהן כיו"ר מועצת השמאים, שממונה על פי חוק על הכשרת שמאים, הסמכתם ופיקוח על התמחותם. שימש יו"ר הדירקטוריון של החברה הממשלתית לפיתוח מפעלי תיירות (חפ"ת). כמו כן כיהן כחבר מועצת המנהלים של חברת כימיקלים לישראל, וכמו כן נבחר חבר דירקטוריון של המועצה לצרכנות, ועדת ההיתרים ועוד.

במשך למעלה מ-10 שנים שידר בתוכניות קבועות בקול ישראל וברשת ב' על ענייני אקטואליה.

כתב מספר טורי דעה בעיתון ישראל היום.

## עמדותיו
בשנות ה-90 עמד ציון בראש חטיבת האקדמאים בליכוד. התנגד להסכמי אוסלו ול ומתנגד לפתרון שתי המדינות, ומתנגד לאקטיביזם שיפוטי ומבקר את התרחבות ההתערבות של בג"ץ בענייני הרשויות המחוקקת והמבצעת.
## ספרו
* **Prostitution and the Law** בהוצאת Faber & Faber  (1977)
***To Whom Was the Promised Land Promised** בהוצאת Mazo Publishers  (2020)

## קישורים חיצוניים
* אברהם ציון, באתר אוניברסיטת אריאל
* אברהם ציון, המרכז למשפט ותקשורת ניירות עמדה, אוניברסיטת אריאל
* 
*  פרופסור אברהם ציון מדבר על הצהרת בלפור ברשת ב, באתר יוטיוב, 2 בנובמבר 2017
*  אברהם ציון מתראיין בתוכנית "הערב החדש" לכבוד 100 שנים להצהרת בלפור, באתר יוטיוב, 5 בנובמבר 2017

## הערות שוליים

קטגוריה:ישראלים ילידי עיראק
קטגוריה:עולים בשנות ה-1950
קטגוריה:בוגרי תיכון עירוני ד' (תל אביב)
קטגוריה:בוגרי האוניברסיטה העברית בירושלים: משפטים
קטגוריה:עורכי דין ישראלים
קטגוריה:שמאים ישראלים
קטגוריה:סגני-אלופים בצה"ל
קטגוריה:בעלי תואר דוקטור מאוניברסיטת קיימברידג'
קטגוריה:פעילי הליכוד
קטגוריה:שופטי בתי הדין הצבאיים
קטגוריה:סגל אוניברסיטת אריאל בשומרון: מדעי החברה והרוח
קטגוריה:סגל אוניברסיטת תל אביב: משפטים
קטגוריה:ישראלים שנולדו ב-1939
הפלורידיאנס

**הפלורידיאנס** (באנגלית: **The Floridians**) הייתה קבוצת כדורסל מהעיר מיאמי, פלורידה, אשר שיחקה בליגת ה-ABA בין השנים 1967–1972. הוקמה במיניאפוליס בשם "**מינסוטה מאסקיז**", ובין השנים 1968–1970 נקראה "**מיאמי פלורידיאנס**".

## היסטוריה
הקבוצה הוקמה בשנת 1967 בעיר מיניאפוליס שבמינסוטה, בשם "מינסוטה האסקיז", כאחת מ-11 הקבוצות המקוריות של ליגת ה-ABA. המאמן הראשון של הקבוצה היה ג'ים פולארד, אשר בעברו שיחק במיניאפוליס לייקרס לצד קומישינר ה-ABA ג'ורג' מייקן. בעונת הבכורה של הליגה השיגו המאסקיז את מאזן הניצחונות השני בטיבו בליגה (50–28), והעפילו לגמר האזור המזרחי בפלייאוף, בו הפסידו מול פיטסבורג פייפרס. כוכב הקבוצה היה הסנטר מל דניאלס, אשר זכה בתואר רוקי העונה, ולצדו בלטו שחקני האולסטאר דוני פרימן ולס האנטר. על אף הצלחתה באותה עונה, איבדה הקבוצה כ-400,000 דולר בגין תפוסת קהל נמוכה.

במאי 1968 עבר המועדון למיאמי שבפלורידה, ושינה את שמו ל"מיאמי פלורידיאנס". על מנת לשלם את החובות שצברה, מכרה הקבוצה את מל דניאלס לאינדיאנה פייסרס, אותה הוביל בשנים הבאות ל-3 זכיות באליפות ה-ABA. בהיעדרו של דניאלס, הוליך פרימן את מיאמי להעפלה נוספת לגמר המזרח, אולם הקבוצה הפסידה מול הפייסרס בתוצאה 1–4.

לקראת עונת 1970/1971 החליטה הקבוצה לשנות את שמה ל"הפלורידיאנס", ולארח את משחקיה הביתיים במספר ערים שונות בפלורידה, בהן מיאמי, טמפה, וסט פאלם ביץ' וג'קסונוויל. באותה פגרת משחקים החליפה הקבוצה את כל שחקני הסגל, ובינואר 1971 אף החליפה את המאמן הראשי, ומינתה לתפקיד את בוב באס. בעונות 1971 ו-1972 רשמו הפלורידיאנס מאזן כולל של 73 ניצחונות ו-95 הפסדים, ובשתיהן הודחה מהפלייאוף כבר בסיבוב הראשון. השחקנים המובילים של הקבוצה באותן שנים היו שלושת הגארדים מאק קלווין, וורן ג'באלי ולארי ג'ונס.

ביוני 1972, לאחר שהנהלת הקבוצה והליגה לא הצליחו להעביר את המועדון לעיר אחרת, התפרקה הקבוצה.

## מאזנים לפני עונה

## קישורים חיצוניים
* סיכום העונות של המועדון, באתר Basketball-reference.com

## הערות שוליים

קטגוריה:קבוצות ABA
קטגוריה:קבוצות כדורסל אמריקאיות
קטגוריה:מיאמי: מועדוני ספורט